Папаха

Папаха е шапка од овча кожа што ја носат мажите низ целиот Кавказ, а исто така и во униформирани полкови во регионот и пошироко. Зборот папаха е од турско потекло (папах).

Зборот папак е исто така составен дел од етнонимот на турска група со неизвесно сродство :„Карапапак“ ( буквално „црн папак“ на азербејџански јазик). 

 Стилови 
Постојат 2 различни кавкаски папаха. Едната,  наречена папаха, е шапка со високо крзно, обично изработена од овчо кожа каракул. Шапката има општ изглед на цилиндар со еден отворен крај и е поставена на главата на таков начин што ободот ги допира слепоочниците. Некои пр. имаат капачиња за уши кои можат да се преклопат кога не се користат. Другиот стил се нарекува кубанка и е сличен на папахата, но пократок и без капачиња за уши. 

 Преваленца 
Папахите се многу важни за планинските народи на Кавказ, каде што машката шапка се смета за многу важен дел од нивниот идентитет. Папахите ги носат Черкезите, Чеченците, Дагестанците и др кавкаски племиња. Папахите се носат и во Грузија, најчесто во планинските региони на Пшави, Кеви, Мтиулет и Тушети. Во 1855 г. по кампањите во Кавказ, папахата била воведена во руската армија како официјален дел од униформата за Козаците, а подоцна и за остатокот од коњаницата. Папахата е исто така многу честа во Азербејџан, Ерменија, Туркменистан, Узбекистан, како и кај Ујгурите.

 Униформи на руската и советската армија 
Кратко по Руската револуција од 1917 г. папахите биле отстранети од новата униформа на Црвената армија поради нивната поврзаност со стариот царски режим и фактот дека многу козачки полкови на царската армија се бореле против болшевиците. За време на Руската граѓанска војна, многу болшевички коњаници и офицери (како Василиј Чапаев) носеле папахи или кубанки бидејќи многу од нив биле Козаци, а шапката била дел од униформата на коњаниците.

Папахите повторно станале дел од униформата во 1935 г. но во 1941 г. биле резервирани посебно за полковници, генерали и маршали, со што станале симбол на статус и висок ранг. Многу подоцна, за време на мандатот на Андреј Гречко како министер за одбрана, морнарицата ги следела воведувајќи своја посебна верзија што личела на мала „кубанка“ со визир, која од војниците била наречена „шапка со рачка“. 

Во 1994 г. тие повторно биле отстранети од воена употреба. Наводно, ова било по барање на носителите, кои сметале дека шапката е неефикасна. (Бидејќи папахата е релативно кратка шапка што не ги штити добро ушите, можеби е соодветна за благата клима на Кавказ, но не и за намалување на температурите на други места. Чинот на отстранување на папахата во некои кругови бил сфатен како обид на режимот на Борис Елцин да ги напушти претходните советски традиции и симболично да ја демонстрира посветеноста на земјата на нов политички курс. Сепак, во 2005 г. папахата била вратена.  Папаха била користена и од страна на Луганската народна милиција, поддржана од Русија, и во војната во Донбас

 Современа папаха 
Папахата потекнува од Централна Азија и Кавказ и се носи низ целиот регион, вклучувајќи ги Азербејџан, Грузија, Ерменија и Северен Кавказ,  како и Русија и Украина, Турција, Казахстан,  Узбекистан, Туркменистан (наречен телпек) и Персија. 

 Галерија 

 Поврзано 

 Калпак
 Каракул (шапка)
 Ушанка, руска крзнена капа со „ушни капачиња“

 Наводи 

 Надворешни врски 

Категорија:Униформи
Категорија:Модата во 20 век
Категорија:Руски ракотворби